google/wiki40b huggingface dataset:
Kali Pertama

Penerbitan

Meskipun single pertamanya, "Biar Sampai ke Bintang" kurang mendapat sambutan dari ramai peminat muzik tempatan, namun itu belum cukup memuaskan hati Asmidar, selepas menjuarai program realiti Vokal... Bukan Sekadar Rupa musim pertama pada Disember 2012. Kali Pertama mencerita sedikit sebanyak tentang perjalanan Asmidar dalam industri muzik, memuatkan sebanyak enam lagi lagu daripada komposer dan penulis lirik bukan calang-calang seperti Audi Mok, Taja (Meet Uncle Hussain), Hang Dimas (Hujan), Omar K, dan Ana Raffali.
Pemilihan lagu dalam album ini kata Asmidar, ia merupakan atas perbincangan antara beliau dan pihak Warner Music Malaysia. Setiap lagu dalam album ini mempunyai keistimewaan tersendiri. Asmidar berkata banyak cabaran yang dihadapi sepanjang proses pembikinan album yang mengambil masa setahun ini. Pernah satu waktu, proses rakaman terpaksa dihentikan sehingga berminggu lamanya kerana dia mengalami batuk yang teruk.
"Masa saya rakamkan lagu pertama untuk album ini, saya alami batuk yang teruk gara-gara makan durian. Saya memang tak boleh makan durian sepatutnya, sebab badan saya tak tahan panas. Entah macam mana saya boleh makan, hanya seulas, saya dah jatuh sakit. Sebab itu proses album ini ambil masa agak lama. Ditambah dengan kejadian-kejadian yang tidak dijangka telah berlaku."
— Asmidar mengulas mengenai proses pembikinan album pertamanya.
Menyentuh mengenai konsep albumnya, Asmidar mengetengahkan elemen kupu-kupu sebagai simbolik mengenai perjalanan kerjaya nyanyiannya dan kehadirannya begitu sinonim dengan warna-warni yang menceriakan. Keadaan itu digambarkan oleh Asmidar, boleh dikatakan serupa dengan perjalanan bidang seni beliau.

Keluaran dan sambutan

Kali Pertama dikeluarkan pada 22 Mac 2013, iaitu 20 hari selepas Asmidar meraikan ulang tahun kelahirannya ke-28, majlis pelancaran album ini diadakan di Black Box, Publika, Solaris Dutamas. Bagi mempromosikan album ini, "Biar Sampai Ke Bintang" dan "Kali Pertama" dikeluarkan sebagai single dan dijadikan muzik video. Disamping itu Asmidar membuat persembahan bagi mempromosikan album ini di tiga universiti bermula di Universiti Kebangsaan Malaysia (pada 23 Februari) kemudian di Universiti Selangor (UNISEL) dan di Universiti Malaya.
Helechosa de los Montes

Helechosa de los Montes merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Syada Amzah

Kerjaya & Kehidupan Awal

Pada tahun 2008, Syada Amzah yang berusia 10 tahun ketika itu, Syada memulakan kerjaya hiburannya dengan menyertai rancangan realiti Idola Kecil di TV9 dan berjaya ke peringkat akhir seterusnya menduduki tempat ke 4 bersama sama dengan rakan seperjuangannya yang lain yang pernah menyertai IK sebelum ini seperti penyanyi yang kini meningkat naik iaitu Haqiem Rusli, Afieq Shazwan, Azzam Sham & Irfan Haris. Namun tahun demi tahun, Syada Amzah menyepi seketika dari bidang nyanyian demi menumpukan pengajiannya di Kolej Poly-Tech Mara di Bangi. Syada juga aktif membuat lagu cover di laman sosialnya.

Fakta Menarik

Mempunyai bakat nyanyian yang baik seperti kakaknya Shila Amzah. Selain itu, dia juga sering menggunakan tanda pagar #cadasings untuk video lagu cover di laman Instagram dan Twitter.
Elpersbüttel

Elpersbüttel merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Fregenal de la Sierra

Fregenal de la Sierra merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Virudhunagar

Demografik 2001

Menurut bancian India pada tahun 2001, Virudhunagar memiliki bilangan penduduk seramai 73,003. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Virudhunagar memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 52% lelaki dan 48% wanita mampu membaca. 10% dari populasi berusia di bawah 6 tahun. (2001)
Cailly

Cailly ialah komun di jabatan Seine-Maritime dan di kawasan Haute-Normandie di utara Perancis.
Unchahar

Demografik 2001

Menurut bancian India pada tahun 2001, Unchahar memiliki bilangan penduduk seramai 9,305. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Unchahar memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 59% lelaki dan 41% wanita mampu membaca. 17% dari populasi berusia di bawah 6 tahun. (2001)
Kampung Sri Puchong, Puchong

Poskod

Poskod yang digunakan di Kampung Sri Puchong, Puchong, Selangor ialah 47100.
Cañamares

Cañamares merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Kedaung Kali Angke

Poskod

Poskod yang digunakan di Kedaung Kali Angke adalah 11710. Terdapat 6 buah desa di dalam daerah kecamatan Cengkareng.
Petojo Utara

Poskod

Poskod yang digunakan di Petojo Utara adalah 10130. Terdapat 6 buah desa di dalam daerah kecamatan Gambir.
Piala Dunia FIFA 2018 Kumpulan F

Piala Dunia FIFA 2018 Kumpulan F akan berlangsung dari 17 hingga 27 Jun 2018. Kumpulan ini terdiri daripada Jerman, Mexico, Sweden, dan Korea Selatan. Dua pasukan teratas akan mara ke pusingan 16.

Perlawanan

Semua masa disenaraikan adalah masa tempatan.
Schindhard

Schindhard merupakan sebuah kawasan perbandaran terletak di daerah Südwestpfalz, Rhineland-Palatinate, Jerman.
Masjid Jamek Tok Wan

Sejarah

Masjid Jamek Tok Wan digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Jamek Tok Wan adalah Wan Abdul Rashid Bin Wan Mahusin. Masjid Jamek Tok Wan memiliki No Daftar: MY-06-MRN-00400.
Daerah Puli Khumri

Puli Khumri merupakan sebuah wilayah di Wilayah Baghlan, Afghanistan.
Venkatapura

Demografik 2001

Menurut bancian India pada tahun 2001, Venkatapura memiliki bilangan penduduk seramai 5,968. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Venkatapura memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 51% lelaki dan 49% wanita mampu membaca. 15% dari populasi berusia di bawah 6 tahun. (2001)
Krajenka

Krajenka merupakan sebuah bandaraya yang terletak di wilayah Poland Raya, Poland.
Wakaf (Faraidh)

Syarat Wakaf

Syarat wakaf yang menjadi syarat utama agar dapat sahnya suatu akad wakaf adalah seorang wakif telah dewasa, berakal sehat, tidak berhalangan membuat perbuatan hukum, dan pemilik utuh dan sah dari harta benda yang diwakafkan.
Akad wakaf yang diikrarkan seorang wakif harus disaksikan oleh dua orang saksi dan pejabat pembuat akta wakaf. Ikrar akad wakaf dilaksanakan dengan ikrar dari wakif untuk menyerahkan harta benda yang dimiliki secara sah untuk diurus oleh nadzir (orang yang mengurus harta wakaf) demi kepentingan ibadah dan kesejahteraan masyarakat.
Bendfeld

Bendfeld merupakan sebuah kawasan perbandaran terletak di daerah Plön, Schleswig-Holstein, Jerman.
Jhunjhunun

Demografik 2001

Menurut bancian India pada tahun 2001, Jhunjhunun memiliki bilangan penduduk seramai 100,476. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Jhunjhunun memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 60% lelaki dan 40% wanita mampu membaca. 18% dari populasi berusia di bawah 6 tahun. (2001)
Kampung Teluk Talipon

Poskod

Poskod yang digunakan di Kampung Teluk Talipon, Kedah, Kedah ialah Kuala.
Entalpi pelakuran

Entalpi pelakuran atau haba pelakuran ialah perubahan entalpi yang disebabkan oleh pemanasan sejumlah tertentu bahan sehingga ia berubah daripada pepejal menjadi cecair. Suhu di mana kejadian ini berlaku dinamakan takat lebur.
'Entalpi' pelakuran ini adalah haba pendam kerana ketika pencairan, kemasukan haba boleh dilihat dalam bentuk perubahan suhu sementara suhu kekal sama sewaktu proses ini berlaku. Haba pendam pelakuran ialah perubahan entalpi sebarang jumlah bahan apabila ia mencair. Apabila haba pelakuran dirujuk kepada satu unit jisim, ia biasanya dipanggil haba pelakuran tertentu, manakala haba pelakuran molar pula merujuk kepada perubahan entalpi setiap jumlah bahan dalam mol.
Fasa cecair mempunyai tenaga dalaman yang lebih tinggi daripada fasa pepejal. Ini bermakna tenaga perlu dimasukkan ke dalam pepejal untuk mencairkannya dan tenaga dilepaskan daripada cecair apabila ia dibekukan, kerana molekul-molekul dalam cecair mengalami daya intramolekul yang lebih lemah dan mempunyai tenaga keupayaan yang lebih tinggi.
Apabila air disejukkan, suhunya menurun secara berterusan sehingga ia jatuh bawah sedikit daripada takat bekunya, 0 °C. Kemudian, suhunya akan tetap pada takat beku sewaktu air terkristal. Apabila air telah membeku sepenuhnya, suhunya akan terus jatuh.
Kuantiti entalpi pelakuran hampir selalunya bernilai positif; helium ialah satu-satunya pengecualian yang diketahui. Helium-3 mempunyai entalpi pelakuran negatif dalam suhu kurang daripada 0.3 K. Helium-4 juga mempunyai nilai yang agak negatif bagi entalpi pelakuran dalam suhu kurang daripada 0.8 K. Ini bermakna, dalam tekanan malar yang tepat, bahan-bahan ini akan membeku apabila haba ditambah.
Termodinamik

Termodinamik (bahasa Greek: thermos bermaksud "haba" dan dynamis bermaksud "kuasa") ialah satu cabang fizik yang mengkaji kesan-kesan perubahan suhu, tekanan, dan isi padu terhadap sistem-sistem fizikal pada skala makroskopik. Kajian ini dibuat melalui analisis statistik terhadap gerakan kolektif zarah-zarahnya.
Secara amnya, "haba" bermaksud "tenaga dalam peralihan" dan "dinamik" adalah berkaitan dengan "pergerakan"; oleh itu, termodinamik sebenarnya mengkaji pergerakan tenaga dan bagaimana tenaga menyebabkan pergerakan. Dari segi sejarah, termodinamik berkembang daripada keperluan untuk meningkatkan kecekapan enjin-enjin stim yang awal.

Gambaran keseluruhan

Titik permulaan untuk kebanyakan pertimbangan termodinamik ialah hukum termodinamik yang mempostulatkan bahawa tenaga boleh saling bertukar antara sistem-sistem fizikal sebagai haba atau kerja. Ahli-ahli sains ketika itu juga mempostulatkan kewujudan entropi yang boleh ditakrifkan bagi mana-mana satu sistem.
Termodinamik mengkaji dan mengkategorikan interaksi antara kumpulan-kumpulan besar objek. Pokok termodinamik terdiri daripada konsep-konsep sistem dan persekitaran. Sebuah sistem terdiri daripada zarah-zarah, manakala pergerakan purata zarah-zarahnya mentakrifkan sifat sistem itu. Sifat-sifatnya pula berkait antara satu sama lain melalui persamaan-persamaan keadaan. Sifat-sifat boleh digabungkan untuk mengungkapkan tenaga dalaman, sementara keupayaan termodinamik amat berguna untuk menentukan keadaan-keadaan untuk keseimbangan serta proses-proses spontan.
Dengan alat-alat ini, termodinamik menghuraikan bagaimana sistem-sistem bertindak terhadap perubahan-perubahan di dalam persekitarannya. Ini boleh digunakan untuk berbagai-berbagai topik sains dan kejuruteraan, umpamanya enjin, peralihan fasa, tindak balas kimia, fenomena angkutan, serta juga luhung hitam. Hasil-hasil termodinamik juga amat penting untuik bidang-bidang fizik yang lain, serta untuk kimia, kejuruteraan kimia, biologi sel, kejuruteraan bioperubatan, dan sains bahan, antara lain.
Kaoru (pelukis komik)

Biografi

Kaoru dilahirkan di Perak pada 4 Februari 1982. Beliau memulakan kerjaya beliau sebagai kartunis di syarikat Kumpulan Art Square menerusi majalah Gempak. Antara karya beliau yang pertama ialah Siri Maskeret Cinta. Pada tahun 2004 beliau hadir dengan karya terbaru iaitu Helios Eclipse yang bertemakan dunia fantasi yang disirikan di dalam majalah Starz yang kemudiannya dipindahkan ke majalah Gempak. Pada tahun 2009 selepas Helios Eclipse berakhir, beliau telah mencipta karya beliau yang bertemakan pembantu rumah iaitu Maid Maiden yang telah disirikan di dalam majalah Gempak yang kini telah dijadikan novel grafik bersiri.
Karya beliau yang terkini ialah My Secret Bodyguard yang sedang lagi disirikan di dalam majalah Gempak dan kini boleh didapati dalam bentuk novel grafik bersiri.

Karya

Antara karya-karya beliau sepanjang kerjaya beliau sebagai kartunis
Ron Stoppable

Sejarah

Ron dan Kim mengenali antara satu sama lain sejak prasekolah lagi,dan menjadi kawan baik sepanjang hidup mereka.Ron seorang yang ceria,baik hati tetapi juga sangat kekok,"goofy",dan juga kekurangan pengetahuan umum.Kim kadang-kala tidak dapat bersabar dengan kepelikan Ron,tetapi Kim dapat menerimanya kerana budi baik Ron.Motto Ron adalah "never be normal" sperti yang dinyatakan dalam episod,Crush.
Sikap Ron berlawanan dengan Kim,Ron sangat menerima keadaan dirinya dan tidak mempedulikan apa pandangan orang lain terhadap dirinya.Walaubagaiman pun,Ron sangat takut kepada hampir semua benda yang lain(termasuk monyet,walaupun Ron dengan perlahan dapat mengatasi rasa takutnya itu),.....

Kuasa dan Kemahiran

Ron telah terdedah pada Kuasa Monyet Mistik.Bila Ron memanggil kuasa tersebut,kuasa itu memberikan Ron pengetahuan seni mempertahankan diri berdasarkan naluri,juga kekuatan yang dipertingkat.Walaubagaimana pun,Ron hanya mampu memanggil kuasa tersebut secara separa sedar,samaada dengan kalah dalam pertarungan atau bila Ron berasa marah(seperti dalam A Stich In Time bila Ron merasa kemarahan yang amat sangat selepas Shego mengaku bahawa dialah yang memindahkan keluarganya ke Norway).Apabila nalurinya mengambil alih,Kuasa Monyet Mistik dapat menjadikan Ron hampir tidak dapat dikalahkan.Tapi bila Ron cuba mengawal kuasa tersebut secra sedar,keadaan buruk berlaku.Ron sangat handal mengelak benda walaubagaimana pun,pada dua peristiwa berbeza,Ron berjaya mengelak serangan gabungan Kim dan Shego.Ron juga mempunyai jumlah "tuah bodoh"(yang Ron panggil "kemahiran bodoh") yang sangat menakjubkan dan Ron selalunya menyelamatkan keadaan secara tidak sengaja.

KP

Ron suka memanggil Kim KP.Tidak diketahui bila dan bagaimana Ron memanggil Kim begitu.Dipercayai Ron mula menggunakan singkatan nama itu sejak awal zaman remaja.Ramai peminat percaya,jika ada orang lain yang memanggilnya KP selain Ron,Kim akan rasa marah,walaupun tiada bukti diberi.
KP digunakan oleh peminat-peminat Kim Possible sebagai singkatan yang popular untuk siri ini.
Polimer

Polimer ialah rangkaian atom yang panjang dan berulang-ulang dan dihasilkan daripada sambungan beberapa molekul lain yang dinamakan monomer. Monomer-monomer ini barangkalinya serupa atau mungkin juga mempunyai satu atau lebih kumpulan kimia yang diganti. Perbezaan-perbezaan ini boleh mempengaruhi sifat-sifat polimer seperti keterlarutan, kebolehan untuk dilenturkan atau kekuatan. Dalam protein, perbezaan-perbezaan ini membolehkan polimer menjadi suatu struktur tertentu, bukannya menjadi lingkaran rawak. Sungguhpun kebanyakan polimer bersifat organik, terdapat juga yang berkeadaan sebaliknya ( sebagai polimer sintetik).
Istilah polimer merangkumi kumpulan molekul yang besar, termasuk protein dan gentian Kevlar yang mempunyai kekuatan tinggi. Satu sifat yang membezakan polimer daripada molekul besar lain adalah pengulangan unit atom (monomer) dalam rangkaian. Hal ini berlaku ketika proses pempolimeran, di mana banyak molekul monomer bersambung antara satu sama lain. Contohnya, dalam proses pembentukan polietena, ribuan molekul etena bersambung untuk menjadi lingkaran -CH₂- berulang.
Lazimnya, polimer dinamakan daripada unit monomernya. Istilah polimer berasal daripada perkataan Yunani polus yang bermakna "banyak" dan meris yang bermakna "bahagian".
Oleh sebab polimer-polimer dibezakan dengan monomer-monomer utamanya, rangkaian polimer dalam sesuatu bahan biasanya tidak sama panjang; tidak seperti molekul-molekul lain di mana setiap atom mempunyai jisim molekul relatif yang sama. Kejadian ini berlaku kerana rangkaian polimer hanya berhenti berlingkaran selepas pemanjangan rangkaian yang berlaku pada selang masa rawak.
Protein ialah polimer yang terdiri daripada asid amino daripada sebanyak satu dozen hinggalah ke beberapa ratus monomer mana-mana daripada dua puluh jenis asid amino yang membentuk rangkaian polimer protein, urutan monomer menentukan bentuk dan aktiviti protein yang terbentuk. Tidak seperti pembentukan polietena, yang berlaku serta-merta dengan keadaan-keadaan tertentu, penghasilan biopolimer seperti protein dan asid nukleik memerlukan pemangkin. Sejak tahun 1950-an, pemangkin telah membolehkan penghasilan polimer sintetik berlaku. Polimer dengan sifat-sifat baru seperti kebolehan menghasilkan cahaya berwarna dapat dihasilkan dengan pengawalan tindak balas proses penghasilannya.
Goh Eng Boon

Goh Eng Boon  atau lebih dikenali sebagai Andre Goh merupakan salah seorang penyanyi lagu irama tradisional dan joget bukan Melayu yang cukup terkenal dan popular di Malaysia. 
Andre Goh merupakan dari keturunan Baba Melaka dan keluarganya mengamalkan adat dan budaya orang Melayu. Ini turut menjadikan Andre begitu fasih berbahasa Melayu. Andre Goh dilahirkan di Kampung Sialang, Tangkak, Johor. 
Bapanya, Goh Tiam Leong juga mahir mendendangkan lagu dondang sayang. Malah, ibunya, Wee Teck Neo pula mahir berpantun. Rumah mereka sering menjadi tempat perhimpunan orang kampung untuk belajar menyanyi lagu langgam, dondang sayang atau asli. 
Andre Goh merupakan anak keenam daripada 15 beradik. Beliau mula berjinak dalam lapangan seni sejak sekolah rendah lag dengan lagu dendangan Cliff Richard, Elvis Presley dan The Shadows. 
Dia mula menyertai bidang seni secara lebih serius ketika berkhidmat dengan Jabatan Telekom Malaysia di Brickfields, di atas dorongan rakan sebiliknya Michael Leong yang bekerja di Jabatan Penerangan. Andre menyertai Bakat TV pada 1972, dan mendapat perhatian ramai, sungguhpun gagal muncul sebagai juara. Selepas pertandingan, dia ditawarkan bagi mengendali program TV berjudul Andre sebanyak 20 episod yang disiarkan setiap Ahad.

Album

Selain program TV, Andre turut merakam album (bentuk EP) pertama pada 1973 berjudul Halimun Malam. Album lain termasuk Harapan Kecewa, Samudera Sunyi, Fatwa Pujangga, Impian (1976) dan Nostalgia Aidil Fitri Bersama Artis Lagenda (1998).

Pencapaian

Andre masih aktif dalam bidang seni sehingga kini pernah menerima anugerah Ahli Mangku Negara (1982) daripada Kementerian Kebudayaan, Kesenian dan Warisan (KekkWa) pada 2006.
Penerbitan atas meja

'Penerbitan meja atau dalam bahasa Inggeris Desktop publishing / DTP, adalah proses menyunting dan layout bahan bercetak untuk tujuan penerbitan, seperti buku, majalah, risalah ( brochure ), dan seumpamanya dengan menggunakan komputer peribadi. Perisian penerbitan meja, seperti QuarkXPress, adalah perisian direka khusus untuk tugas sedemikian. Peraturan sebegitu secara amnya tidak menggantikan pemproses kata dan aplikasi grafik, tetapi digunakan untuk ( aggregate ) kandungan yang dicipta dengan menggunakan program tersebut: teks, bitmap graphics (seperti grafik yang disunting dengan Adobe Photoshop, dan grafik vektor (seperti lukisan/gambaran yang dibuat dengan menggunakan Adobe Illustrator).
Penerbitan meja dicipta pada tahun 1978, apabila perisian TeX membuktikan bahawa typesetting berkualiti percetakan boleh dilakukan dengan menggunakan sebarang komputer perdagangan biasa, dan tugas yang banyak dan rumit seperti buku dan journal boleh dihasilkan dengan menggunakan terminal atas meja piawaian. Sebelum ini, taipset ( typesetting ) telah dilakukan dengan menggunakan cara mekanikal atau elektro-mekanikal, atau oleh komputer kerangka utama yang amat mahal atau sistem berasaskan komputer mini.
Pada tahun 1985, penerbitan meja tersedia untuk masyarakat umum, bersama dengan Aldus Pagemaker (yang kemudiannya diambil alih oleh Adobe), komputer Apple Apple Macintosh, dan bahasa gambaran Sistem Adobe, PostScript, termasuk fon boleh skala dalam format fon Jenis 1 ( Font type 1 ).
Apabila komputer peribadi dilengkapi dengan skrin grafik, penyuntingan selaras synchronous typographical menjadi mungkin (dikenali secara tidak tepat sebagai "WYSIWYG"), tetapi sistem ini pada awalnya digunakan kebanyakannya untuk penerbitan sebaran kecil-kecilan seperti newsletter kelab. Apabila sistem ini bertambah baik ia diterima secara menyeluruh dalam dunia penerbitan profesional. -- pada masa sekarang, hampir kesemua penerbit adalah melalui "penerbitan meja". Sistem penerbitan meja yang lebih flexible dan kepantasannya telah mengurangkan masa diperlukan untuk penerbitan majalah dan membenarkan
layouts yang lebih rumit dihasilkan. Sistem automatik yang boleh diprogramkan seperti LaTeX bererti dokumen yang panjang, berulang, atau berstruktur dapat dihasilkan dalam tempoh yang yang singkat berbanding sistem kawalan manual.
Apple Macintosh, dengan sejarah keupayaan grafik yang lebih baik (terutamanya dalam bahagian typography), dan GUI yang mudah, amat popular dalam kelas applikasi serupa ini dan kekal menjadi salah satu pasaran teras komputer Apple.
Vreshtaz

Vreshtaz merupakan sebuah munisipaliti di Daerah Korçë, Korçë County, tenggara Albania.
Algarinejo

Algarinejo merupakan sebuah kawasan perbandaran yang terletak di wilayah Granada, Andalusia, Sepanyol
Dragon Blade (filem)

Plot

Filem ini mengisahkan tentang Huo An seorang Jeneral yang mendapat tugas untuk melindungi wilayah barat China. Namun peperangan di wilayah tersebut membuatkan Jeneral Huo An di perangkap dan akhirnya dipermainkan. Di tempat lain, sekumpulan pasukan Romawi yang diketuai oleh Jeneral Lucius berusaha untuk membebaskan diri kerana baru saja menyelamatkan seorang Putera. Keduanya akhirnya berjumpa dan dihadapkan oleh musuh yang mengancam nyawa mereka.